LIETOTĀJA LICENCES LĪGUMS
ŠIM LIETOTĀJA LICENCES LĪGUMAM PIEVIENOTĀ PROGRAMMATŪRA ("PROGRAMMATŪRA") TIEK JUMS LICENCĒTA TIKAI AR NOSACĪJUMU, KA JŪS PIEKRĪTAT VISIEM ŠAJĀ LIETOTĀJA LICENCES LĪGUMĀ IETVERTAJIEM NOTEIKUMIEM. LŪDZU, UZMANĪGI IZLASIET ŠOS NOTEIKUMUS. NOKLIKŠĶINOT UZ POGAS "JĀ", JŪS APSTIPRINĀT, KA ESAT IZLASĪJIS ŠO LĪGUMU, SAPROTAT TO UN PIEKRĪTAT, KA TĀ NOTEIKUMI UN NOSACĪJUMI BŪS JUMS SAISTOŠI. JA NEPIEKRĪTAT ŠIEM NOTEIKUMIEM, JŪS NESAŅEMSIET PROGRAMMATŪRAS LICENCI UN JUMS IR JĀKLIKŠĶINA UZ POGAS "NĒ", LAI PĀRTRAUKTU INSTALĒŠANAS PROCESU. LIETOJOT PROGRAMMATŪRU, JŪS PIEKRĪTAT, KA TURPMĀK IZKLĀSTĪTIE NOTEIKUMI JUMS IR SAISTOŠI. ŠIS LIETOTĀJA LICENCES LĪGUMS IR SAISTOŠS LĪGUMS STARP JUMS UN BROADCOM CORPORATION ("BROADCOM").
Šajā Lietotāja licences līgumā "jūs" un "jūsu" attiecas uz fizisko vai juridisko personu, kas vēlas lietot Programmatūru.
1.	Licence. Ievērojot šā Līguma noteikumus, jums ar šo tiek piešķirta personīga, neekskluzīva licence lietot vienu Programmatūras kopiju objektkodā vienā datorā vai ierīcē bez tiesībām izdot apakšlicences, kamēr vien ir spēkā šis Līgums. Programmatūra tiek licencēta, nevis pārdota. Programmatūru uzskata par pieņemtu ar lejupielādēšanas un/vai instalēšanas brīdi. Ja jūs pārkāpsit jebkuru no šā Līguma noteikumiem, šā licence automātiski zaudēs spēku. Jūs drīkstat nodot Programmatūru tikai kopā ar datoru vai ierīci, kurā tā ir instalēta, ja vien tās pieņēmējs piekrīt šā Līguma noteikumiem. 
2.	Ierobežojumi. Uzņēmums Broadcom un/vai tā piegādātāji patur visas tiesības, tajā skaitā īpašumtiesības uz Programmatūru, un Broadcom un tā piegādātāji patur visas tiesības, kas ar šo dokumentu nav nepārprotami piešķirtas jums. Jūs nedrīkstat kopēt (izņemot, lai izveidotu vienu rezerves kopiju savai personīgai lietošanai), izplatīt, iznomāt, aizdot, modificēt vai izveidot atvasinātus darbus, pielāgot, tulkot, publiski izpildīt, attēlot vai nodot Programmatūru citai personai, vai izdot tās apakšlicences. Jūs nedrīkstat dekonstruēt, dekompilēt vai izjaukt Programmatūru, izņemot, ciktāl šis ierobežojums ir nepārprotami aizliegts spēkā esošajos tiesību aktos. Jūs nedrīkstat tieši vai netieši izpaust, publicēt, izplatīt vai kā citādi nodot Programmatūru nevienam citam Bluetooth mikroshēmu risinājumu vai Bluetooth programmatūras steku nodrošinātājam. Jūs nedrīkstat noņemt vai modificēt nevienu marķējumu vai paziņojumu par Broadcom īpašumtiesībām. Visas neatļautās modifikācijas, atvasinātie darbi, tulkojumi vai jebkāds cits intelektuālais īpašums, kas izveidots, tieši vai netieši izmantojot Programmatūru vai tās komponentus vai atsaucoties uz to vai tās komponentiem, vai Programmatūras uzlabojumi ir attiecīgi uzņēmuma Broadcom vai tā piegādātāju ekskluzīvs īpašums, un jūs ar šo piešķirat un piešķirsiet jebkuras un visas tiesības uz to (tajā skaitā bez ierobežojuma personiskās tiesības) attiecīgi uzņēmumam Broadcom vai tā piegādātājam (-iem). Jūs ar šo piekrītat nekavējoties noslēgt visu turpmāko dokumentāciju, ko pieprasa uzņēmums Broadcom vai tā piegādātājs (-i) tikai un vienīgi pēc viņu ieskatiem, lai juridiski vai komerciāli īstenotu šādu tiesību nodošanu. Jūs ar šo nepārprotami atsakāties no jebkurām tiesībām, kuras varat iegūt pretrunā ar iepriekšminētajiem noteikumiem, piemērojot jebkuras citas valsts tiesību aktus, vai kā citādi. Programmatūrā var būt ietverta licenču pārvaldības programmatūra, kas ierobežo jūsu iespējas lietot Programmatūru. 
3.	Nav garantijas. PROGRAMMATŪRA TIEK NODROŠINĀTA "TĀDA, KĀDA TĀ IR", BEZ JEBKĀDĀM GARANTIJĀM VAI NOSACĪJUMIEM – SKAIDRI IZTEIKTIEM, IZRIETOŠIEM VAI TIESĪBU AKTOS PAREDZĒTIEM –, UN UZŅĒMUMS BROADCOM UN TĀ PIEGĀDĀTĀJI ATSAKĀS NO VISĀM IZRIETOŠAJĀM GARANTIJĀM PAR ĪPAŠUMTIESĪBĀM, TIESĪBU NEPĀRKĀPŠANU, PĀRDOŠANAS IESPĒJĀM UN PIEMĒROTĪBU KĀDAM KONKRĒTAM MĒRĶIM. Neierobežojot iepriekšminēto, ne uzņēmums Broadcom, ne arī tā piegādātāji nenodrošina Programmatūras nepārtrauktu vai drošu darbību, vai darbību bez kļūdām vai vīrusiem. Dažās jurisdikcijās atteikšanās no izrietošām garantijām nav atļauta, tādēļ iepriekšminētā atteikšanās no garantijām var uz jums neattiekties. Šī garantija jums sniedz specifiskas juridiskas tiesības, un jums var būt arī citas tiesības saskaņā ar spēkā esošajiem tiesību aktiem.
4.	Atbildības ierobežojums. NE UZŅĒMUMS BROADCOM, NE ARĪ TĀ PIEGĀDĀTĀJI NEKĀDĀ GADĪJUMĀ NAV ATBILDĪGI PAR ZAUDĒTU PEĻŅU VAI CITU IZRIETOŠU, NEJAUŠU VAI TĪŠU KAITĒJUMU (NEATKARĪGI NO TĀ RAŠANĀS VEIDA, TAJĀ SKAITĀ NOLAIDĪBAS) SAISTĪBĀ AR PROGRAMMATŪRU VAI ŠO LĪGUMU. Uzņēmuma Broadcom vai tā piegādātāju atbildība par Programmatūru neatkarīgi no procesa veida nekādā gadījumā nepārsniedz $250.
5.	Nav uzturēšanas vai atbalsta. Uzņēmumam Broadcom nav pienākuma nodrošināt atjauninājumus, pilnveidojumus vai uzturēšanu, tehnisko vai citu Programmatūras atbalstu.
6.	Eksportēšana. Jūs nedrīkstat eksportēt vai pāreksportēt Programmatūru, izņemot, ja pilnībā ievērojat visus spēkā esošos starptautiskos un valstu likumus un noteikumus.
7.	Izbeigšana. Broadcom ir tiesības izbeigt jūsu tiesības lietot Programmatūru, ja i) jūs pārkāpjat jebkuru no šā Lietotāja licences līguma noteikumiem; vai ii) jūs esat spiests iesniegt pieteikumu vai prasību par tiesisko aizsardzību bankrota, reorganizācijas, maksātnespējas vai maksājumu iesaldēšanas procesa ietvaros vai saskaņā ar jebkuru citu tiesību aktu vai jebkuriem citiem tiesību aktiem par vai saistībā ar debitoru tiesisko aizsardzību, ja vien šāds pieteikums netiek noraidīts vai anulēts sešdesmit (60) dienu laikā no tā datuma.
8.	Vispārīgi noteikumi. Programmatūra ir "komercpriekšmets". Šo Līgumu reglamentē ASV pavalsts Kalifornijas tiesību akti, un to interpretē saskaņā ar tiem, nepiemērojot to noteikumus par tiesību normu kolīziju. Abas puses atzīst Kalifornijas tiesu piekritību un piekrīt, ka visas prasības, kas rodas saistībā ar šo Līgumu, ceļ pavalsts vai federālajā tiesā, kas atrodas Orindžas apgabalā Kalifornijā. Puses nepārprotami atsakās no ANO konvencijas par starptautiskajiem preču pirkuma – pārdevuma līgumiem piemērošanas. Ja kādu no šā Līguma noteikumiem atzīst par spēkā neesošu, tas neietekmē pārējos šā Līguma noteikumus. Ja puse nepieprasa pildīt kādu šā Līguma noteikumu, to netulko kā atteikšanos no šīs puses tiesībām, ja vien rakstiski nav norādīts citādi. Šis Līgums veido visu un ekskluzīvo vienošanos pušu starpā un aizstāj visas iepriekšējās vienošanās (rakstiskas vai mutiskas) un citus saziņas veidus starp uzņēmumu Broadcom un/vai tā piegādātājiem un jums attiecībā uz Programmatūru. Šo Līgumu var grozīt tikai rakstveidā, abām pusēm par to parakstoties. Ja šo Līgumu tulko jebkurā citā valodā, kas nav angļu valoda, to interpretē saskaņā ar tā versiju angļu valodā, pamatojoties uz "tiešo angļu valodas interpretāciju".
9.	Autortiesības © 2001 - 2009 BROADCOM CORPORATION Visas tiesības paturētas. Brīdinājums: šo datorprogrammu aizsargā autortiesību likums un starptautiski līgumi. Šīs programmas vai jebkuras tās daļas neatļauta pavairošana vai izplatīšana var izraisīt civilo un kriminālatbildību un tiks sodīta atbilstoši bargākajām likumā paredzētajām sankcijām.